ขนส่งฯปรับ 3 พัน โชเฟอร์แท็กซี่ไม่กดมิเตอร์ คิดราคาเหมา
จากกรณีสังคมออนไลน์แห่แชร์เรื่องร้องเรียนจากผู้ใช้เฟซบุ๊กรายหนึ่ง หลังจากเมื่อวันที่ 16 ก.ค.ที่ผ่านมา ใช้บริการรถแท็กซี่จากหน้าห้างพารากอน ไปยังบริเวณถนนเจริญนคร แต่โชเฟอร์แท็กซี่ไม่ยอมกดมิเตอร์ กลับขอคิดในราคาเหมา 250 บาท และมีพูดจาไม่สุภาพกับผู้โดยสาร จนเรื่องนี้ถูกแชร์ไปเกือบ 1 หมื่นครั้ง และถูกวิพากษ์วิจารณ์จำนวนมากในโลกโซเชียล,ล่าสุด กรมการขนส่งทางบก ได้ออกมาชี้แจงความคืบหน้าเรื่องนี้ว่า เมื่อวันที่ 18 ก.ค. เวลา 18.30 น. นายอรุณ ศรีนาคา ผู้ขับขี่แท็กซี่ทะเบียน ทส-7070 สีเหลืองของสหกรณ์ แท็กซี่สยาม จำกัด ได้มารายงานตัว รับทราบข้อกล่าวหาและรับสารภาพแล้ว โดยกรมการขนส่งทางบกได้ดำเนินการเปรียบเทียบปรับ ดังนี้คือ 1. ไม่ใช้มาตรมิเตอร์ขณะให้บริการ ปรับ 1,000 บาท, 2.แสดงกริยาวาจาไม่สุภาพ ปรับ 1,000 บาท และ 3.พบว่าผู้ขับขี่มีใบอนุญาตขับรถสิ้นอายุ ปรับอีก 1,000 บาท,ทั้งนี้ หากประชาชนพบเห็นการให้บริการรถแท็กซี่ไม่เป็นธรรม เอาเปรียบผู้โดยสาร สามารถร้องเรียนได้ที่ศูนย์คุ้มครองผู้โดยสารและรับเรื่องร้องเรียน สายด่วน โทร.1584 ตลอด 24 ชั่วโมง,-ข่าวที่เกี่ยวข้อง-,จ่อลงดาบ สาวร้องโชเฟอร์แท็กซี่ไม่กดมิเตอร์ อ้างขึ้นหน้าห้างคิดราคาเหมา
กรมการขนส่งทางบก ลงดาบ โชเฟอร์แท็กซี่ไม่ยอมกดมิเตอร์ ขอคิดราคาเหมาและพูดจาไม่สุภาพกับผู้โดยสารที่หน้า
แท็กซี่,โชเฟอร์แท็กซี่,ไม่กดมิเตอร์,ลงดาบ,ลงโทษ,กรมการขนส่งทางบก,กรมขนส่ง,ปรับ,ราคาเหมา,ห้างพารากอน,ผู้โดยสาร,สายตรวจโซเชียล,โซเชียล,ไทยรัฐ,ไทยรัฐออนไลน์,Thairath